cyanic-selkie/wikianc huggingface dataset:
Reginald Fox
Reginald Fox (22 Desember 1881 – 3 Mei 1943) was 'n Engelse akteur. Hy was bekend vir sy rolle in die rolprente The Branded Soul (1920), The Flame (1920), Daniel Deronda (1921), en Nets of Destiny (1924).
Pous Felix III
Biografie
As gevolg van die bestaan van die Teenpous Felix II word Pous Felix III soms as Felix II (as die teenpous nie getel word nie) of as Felix II (III) aangedui. Teenswoordig word Teenpous Felix II wel as wettig aanvaar en is hy selfs heilig verklaar. Felix III was reeds getroud en die pa van twee kinders voordat hy priester geword het. Op 13 Maart 483 volg Felix III Pous Simplicius op en regeer tot sy dood op 1 Maart 492. Hy word opgevolg deur Pous Gelasius I. Die naam ‘Felix’ beteken 'die gelukkige'.
Verering
Felix III word as heilige vereer in die Rooms-Katolieke Kerk. Sy feesdag is op 1 Maart.
Nota
Saamgestel en vertaal uit die Nederlandse, Engelse, Duitse en Franse wikipedia.
Boomkreef
Die boomkreef (Dryococelus australis) : Lord Howe Island stick insect of tree lobster, is 'n uiters skaars en kritiek bedreigde stokinsek van die Australiese Lord Howe-eilandgroep.
Die sespotige boomkreef word tot 15 cm groot (wyfies is effens groter as mannetjies) met 'n massa van tot 25 gram. Daar was vermoed dat hulle in 1920 uitgesterf het. In 2001 egter, is op Ball se Piramiede, 'n hoë rots aan die kus van die Lord Howe-eiland, 'n kolonie van 24 boomkrewe aangetref.
Die insek het vroeër algemeen op Lord Howe-eiland voorgekom, waar die plaaslike bevolking die diertjies onder meer gebruik het as vis-aas, maar hulle verdwyn gou nadat daar in 1918 van die skeepswrak van die SS Makambo 'n plaag swart rotte vrygekom het.
In 2003 is met vier van die rotsafkomstige eksemplare van Dryococelus australis 'n teelprogram begin, met die doel om die nageslag uiteindelik uit te plaas op Lord Howe-eiland, nadat al die rotte uitgeroei is. In 2008 is 20 boomkrewe wat in ballingskap geteel is, in 'n spesiale habitat op die eiland uitgeplaas.
Navassa
Navassa ook Navassa-eiland (Engels: Navassa Island, Frans: Île de la Navasse of La Navasse, Kreools: Lanavaz of Lavash) is 'n klein afgeleë eiland van die Verenigde State van Amerika en 'n onbewoonde eiland in die oostelike Karibiese See. Die eiland het 'n oppervlakte van 5,2 km2. Navassa lê oos van Jamaika, ten suide van Kuba en ten weste van Haïti. Die eiland word deur die Verenigde State van Amerika geadministreer en deur Haïti geëis, wat die naaste land is.
Ararat
Die berg Ararat (Turks: Ağrı Dağı, Armeens: Մասիս Masis of Արարատ Ararat, Grieks: Αραράτ, Hebreeus: אררט, Koerdies: Agirî, Persies: آرارات) is 'n alleenstaande berg in die uiterste noordooste van Turkye wat deur hoë vlaktes omring word. Die berg, wat nie ver van die grense met Armenië, Azerbeidjan en Iran geleë is nie, het twee vulkaniese pieke: Die sneeubedekte Groot Ararat (5 137 m) en Klein Ararat (3 914 m). Ararat is die hoogste bergpiek in Turkye en in die hele Armeense Hoogland. Die twee pieke maak sedert 2004 deel uit van 'n nasionale park.
Ararat is 'n sluimerende vulkaan, en alhoewel daar geen uitbarstings in historiese tye aangeteken is nie, neem navorsers aan dat die piek wél in die laaste 10 000 jaar uitgebars het. Aangesien die vulkaan veraf van enige tektoniese plaatgrens geleë is, is daar tans nog geen wetenskaplike verklarings vir Ararat se vulkaniese aktiwiteit nie.
Joods-Christelike tradisie
In die Joods-Christelike tradisie word die berg Ararat met die "Berge van Ararat" verbind, en dit is hier waar volgens mitologiese oorlewerings Noag se ark ná die groot sondvloed tot stilstand gekom het (Genesis 08, 04). Die Latynse Vulgata-Bybelvertaling verwys spesifiek na die montes Armeniae, dus die "Berge van Armenië", terwyl die teks in die Nova Vulgata gewysig is na die montes Ararat, of die "Berge van Ararat".
Daar is nogtans geen wetenskaplike bewyse wat hierdie oorlewerings staaf nie. Die Koran verskil van die Joods-Christelike oorlewerings en verwys na die Cudi Dağı, 'n berg in die Suidoos-Turkse provinsie Şırnak, as Noag se landingsplek.
Ararat in die Armeense mitologie en heraldiek
In die Armeense mitologie word die berg Ararat as die woonplek van die gode beskou, vergelykbaar aan die Griekse berg Olimpus. Die berg word deur Armeniërs steeds as 'n simbool van hul nasionale identiteit vereer. Al is dit weens die Turkse grensblokkade nie regstreeks toeganklik vir Armeense burgers nie, is die berg nogtans ook vanaf 'n groter afstand in Armenië sigbaar en oorheers dit die hoofstad Jerewan se silhoeët.
As nasionale simbool van die Republiek van Armenië word die berg Ararat in die middel van die staatswapen uitgebeeld. Hierdie wapen, waarvan die vroegste weergawe in 1937 aangeneem is, het sy oorsprong in die wapen van die Armeense Sosialistiese Sowjetrepubliek waarop die berg naas die Sowjet-Russiese hamer-en-sekel-embleem en met 'n rooi ster in die agtergrond verskyn het. Ná die verbrokkeling van die Sowjetunie is 'n aangepaste weergawe van die Demokratiese Republiek van Armenië se wapen aangeneem wat steeds in gebruik is.
Ondanks die feit dat 'n groot persentasie Armeniërs tot 1915 in die ses Wes-Armeense provinsies van die Ottomaanse Ryk saamgetrek was, het Turkye protes teen die Armeense SSR se wapenontwerp aangeteken en daarna verwys dat die berg Ararat op Turkse staatsgebied geleë is en sodoende nie deur Armenië of die Sowjetunie in beslag geneem kon word nie. Die Sowjet-Russiese minister van buitelandse sake, Andrei Gromiko, het in reaksie hierop aangemerk dat Turkye 'n staatsvlag met die maansekel daarop voer, alhoewel nog die maan nog 'n deel daarvan deel uitmaak van Turkye.
Die berg is op 'n verskeidenheid Armeense dram-banknote uitgebeeld wat tussen 1993 en 2001 uitgereik is, asook op die agterkant van 'n reeks Turkse 100 lira-banknote wat tussen 1972 en 1986 uitgegee is. Die berg Ararat staan ook sentraal in die Armeens-Kanadese rolprentmaker Atom Egoyan se simbolistiese film Ararat wat in 2002 ontstaan het.
T.I.
T.I. is 'n Amerikaanse akteur en vervaardiger. Hy is bekend vir sy rolle in die rolprente American Gangster (2007), Takers (2010), Ant-Man (2015), en Ant-Man and the Wasp (2018).
Košice
Košice is die tweede grootste stad in Slowakye en die grootste in Oos-Slowakye. Dit is tans (2013) saam met Marseille die kulturele hoofstad van Europa.
Besonderhede
Košice het 'n oppervlakte van 242 768 km2 en 'n bevolking van 240 688, met 'n digtheid van 991,43 inwoners per vierkante meter. Dit is naby die grens met Hongarye geleë.
Daar is verskeie toeriste-attraksies; die belangrikstes is die St. Elisabeth-katedraal en Kapel van St. Michael. Ander geboue en monumente van belang is die ou stadsaal, die Ou Universiteit, Vryheidsplein en ’n aantal Oos-Slowaakse galerye en museums.
Die stad is aan die Hornád-rivier geleë. Die naburige stede is Prešov, Rožňava en Michalovce. Die huidige burgemeester is Richard Raši.
Vervoer
Die vervoerstelsel in Košice bestaan uit onder meer busse en trems. Dit word per treinspoor met verskeie ander stede verbind en die D1-snelweg verbind dit met Prešov. Die stad het ook ’n lughawe.
BMW N62
Die BMW N62 is 'n natuurlik-geaspireerde V8-petrolenjin wat in BMW-motors vanaf 2001 tot 2010 gebruik is. Dit het ook tot 2019 in kleinskaalse produksie vir die Morgan Aero gebly. Die N62 is die wêreld se eerste enjin wat 'n deurlopend-veranderbarelengte inlaatspruitstuk gebruik en BMW se eerste V8 met veranderlike klephyser (Valvetronic genoem).
Anders as sy voorganger en opvolger, was daar geen M-weergawe van die N62 nie.
Ontwerp
In vergelyking met sy M62-voorganger, het die N62 ook dubbele VANOS (veranderbare kleptydreëling op beide die inlaat- en uitlaatnokasse). Soos met die M62, het die N62 dubbele bonokasse (DBNA) met vier kleppe per silinder, 'n aluminium enjinblok, 'n aluminium silinderkop en fraktuurgesplete poeiermetaal stootstange. Die rooilyn is 6500 opm.
Hardap
Hardap is een van die 14 streke van Namibië. Die streek se naam is van die Hardap-dam afgelei. Hardap se hoofdorp is Mariental en die grootste dorp is Rehoboth. In die ooste is Hardap deels in die Kalahari-woestyn geleë en in die weste in die Namibwoestyn. In die weste grens dit aan die Atlantiese Oseaan, in die suide aan ǀǀKaras, in die ooste aan Suid-Afrika en Botswana, en in die noorde aan Erongo, Khomas en Omaheke.
Politiek
Die goewerneur van Hardap streek is Esme Sophia Isaack, opvolger van Katrina Hanse-Himarwa in 2015. In die 2004 presidensiële verkiesing ondersteun die streek Hifikepunye Pohamba van SWAPO met 'n meerderheid van die stemme (52%).
In die streeksverkiesings van 2015 het Swapo sewe van die agt kiesafdelings gewen, met slegs Rehoboth Stedelike Weste wat die opposisie op 'n klein manier gewen het.
Ekonomie en infrastruktuur
Hardap het 55 skole met 21,886 leerlinge. Die streek het goeie infrastruktuur met goed ontwikkelde padnetwerke.
Demografie
Volgens die 2001 Bevolkings- en Behuisingsensus het Hardap 'n bevolking van 68,249 (33.665 vroue en 34.579 mans of 103 mans vir elke 100 vroulike persone) met 'n jaarlikse groei van 0,3%. Die vrugbaarheidsyfer was 3,6 kinders per vrou. 46% woon in stedelike gebiede, terwyl 54% in landelike gebiede woon, en met 'n oppervlakte van 109,651km2 was die bevolkingsdigtheid 0,6 persone per km2. 13% van die bevolking was onder 5 jaar oud, 23% tussen 5 en 14 jaar, 55% tussen 15 en 59 jaar en 8% 60 jaar en ouer. Die bevolking is verdeel in 15,039 huishoudings, met 'n gemiddelde grootte van 4,4 persone. 34% van huishoudings het 'n vroulike hoof van die huis gehad, terwyl 66% 'n man gehad het. Vir diegene van 15 jaar en ouer was 54% nooit getroud nie, 30% getroud met sertifikaat, 1% tradisioneel getroud, 9% getroud met mekaar, 2% geskei en 4% was weduwees.
Die algemeenste tale was Afrikaans (44% van huishoudings) en Nama/Damaras (44%). Vir diegene wat 15 jaar en ouer was, was die geletterdheidsyfer 83%. Byna die helfte van die bevolking is van gekleurde en wit Namibiese groepe. In die onderwys was 84% van die meisies en 83% van die seuns tussen die ouderdomme van 6-15 by die skool, en van diegene ouer as 15, het 73% skool verlaat, 9% was tans op skool en 13% het nog nooit bygewoon nie.
In 2001 was die indiensnemingskoers vir die arbeidsmag (64% van die 15+) 66% in diens en 34% werkloos. Vir diegene 15 + jaar oud en nie in die arbeidsmag (29%), 29% was studente, 37% tuismakers en 33% afgetree, te oud, ens. Volgens die 2012-arbeidsmag-opname het werkloosheid in die Hardap-streek op 28,8% gestaan.
Onder huishoudings het 95% veilige water, 34% geen toiletgeriewe, 51% elektrisiteit vir beligting, 77% toegang tot radio en 20% hout of houtskool vir kook. In terme van huishoudelike hoofbronne van inkomste het 9% van boerdery afkomstig, 61% van lone en salarisse, 7% kontantgeld, 5% van besigheid of nie-boerdery en 15% van pensioen.
Vir elke 1000 lewende geboortes was daar 62 vroulike kindersterftes en 64 manlikes. Die lewensverwagting by geboorte was 53 jaar vir vroue en 51 vir mans. Onder kinders jonger as 15, het 4% 'n ma verloor, 6% 'n pa, en 1% is deur albei ouers gelaat. 6% van die totale bevolking het 'n gestremdheid, waarvan 19% dowes was, 47% blind, 7% het 'n spraakongeskiktheid, 10% handongeskiktheid, 28% beengestremdheid en 6% geestesongeskiktheid.
Tamika Lawrence
Tamika Lawrence (gebore 11 Januarie 1987) is 'n Amerikaanse aktrise. Sy is bekend vir haar rolle in die rolprente White Girl (2016) en Breakable You (2017), en in die televisiereeks Law & Order: Special Victims Unit (1999).
Suurlemoenbalsem
Melissa officinalis, bekend as sitroenbalsem of suurlemoenbalsem, balsem, gewone balsem, of balsemkruisement, is 'n kruidagtige meerjarige plant in die kruisementfamilie Lamiaceae, inheems aan Suid-Sentraal-Europa, Noord-Afrika, die Middellandse Seegebied en Sentraal-Asië.
Die plant groei tot 70-150 cm hoog. Die blare het 'n sagte suurlemoengeur, wat verband hou met kruisement. Gedurende die somer verskyn klein wit blommetjies vol nektar. Dit moet nie verwar word met byebalsem (van genus Monarda) nie. Die wit blomme lok bye, vandaar die genusnaam Melissa (Grieks vir heuningby).
Yuji Okumoto
Yuji Okumoto (gebore 20 April 1959) is 'n Amerikaanse akteur, vervaardiger, en skrywer. Hy is bekend vir sy rolle in die rolprente The Karate Kid Part II (1986), Pearl Harbor (2001), en Inception (2010).
Geelpiet
Die geelpiet (Bulbinella divaginata) is 'n meerjarige struik wat hoort tot die aalwynfamilie Asphodelaceae. Die spesie is endemies aan die Noord- en die Wes-Kaap.
De Villiersdale
De Villiersdale is 'n dorp in die Blouberg Munisipaliteit van Capricorn-distrik in Suid-Afrika.
William Fox (akteur)
William Fox (26 Januarie 1911 – 20 September 2008) was 'n Engelse akteur en skrywer. Hy was bekend vir sy rolle in die rolprent The Terrorists (1975) en in die televisiereekse The Mulberry Accelerator (1955), Solo for Canary (1958), en The Escape of R.D.7 (1961).
Morawië
[[Lêer:CZ Cechy Morava kraje.gif|duimnael|links|Die landsdele van Tsjeggië:
{{legend|#99ddff|Morawië}} {{legend|#bbff99|Boheme}} {{legend|#ffd599|Tsjeggies-Silesië}}]]
Morawië (Tsjeggies en Slowaaks: Morava, Duits: Mähren, Latyns: Moravia) is - naas Boheme en Oostenryks- of Tsjeggies-Silesië - een van die drie historiese lande van Tsjeggië, geleë in die ooste en suidooste van dié republiek. Die gewes is vernoem na die Marchrivier (Morava) wat in noord-suidelike rigting deur Morawië vloei en in Oostenryk in die Donau uitmond. Morawië vorm sy noordelike stroomgebied. Die historiese hoofstad en grootste nedersetting is Brno. Tsjegge, wat onder meer om historiese en kulturele redes na hulself as Morawiërs verwys, vorm die oorgrote meerderheid van die bevolking
Morawië word in die weste begrens deur Boheme, die grootste historiese land van Tsjeggië, in die noorde deur die kleinste historiese Tsjeggiese streek, Tsjeggies-Silesië (vroeër Oostenryks-Silesië). Die gebied deel internasionale grense met Slowakye in die ooste en Oostenryk in die suide.
In die 9de eeu was die kerngebied van die Morawiese Ryk hier en in die aangrensende dele van Slowakye geleë. Teen die begin van die 11de eeu was Morawië een van die lande van die Boheemse Kroon. Sedert 1949, toe dit in administratiewe distrikte verdeel is, vervul Morawië as historiese landskap self geen administratiewe funksies meer nie.
J.M. Barrie
J.M. Barrie (1860–1937) was ’n Skotse skrywer uit wie se pen toneelstukke en romans verskyn het. Hy is die bekendste vir sy kinderverhaal Peter Pan.
Barrie is op 9 Mei 1860 in Kirriemuir in Skotland gebore, waar hy ook geskool is. Hy verhuis later na Londen, waar hy 'n aantal suksesvolle romans en toneelstukke skryf. Hy ontmoet die seuns van Llewelyn Davies, wat hom inspireer om 'n storie ook 'n babaseuntjie se magiese avonture in Kensington Gardens te skryf (ingesluit in The Little White Bird). Daarna skryf hy Peter Pan, 'n feeverhaal oor 'n seuntjie en 'n meisie met die naam Wendy se avonture in Neverland.
Hoewel hy daarna steeds suksesvol geskryf het, het Peter Pan sy ander werke oorskadu. Hy is daarvoor bekend dat hy die destyds ongewone naam, Wendy, bekend gemaak het. Ná die dood van hul ouers, het Barrie die Davies-seuns amptelik aangeneem.
Koning George V maak hom op 14 Junie 1913 'n baronet en in 1922 is die Britse orde van meriete (Order of Merit) aan hom toegeken. Hy is op 19 Junie 1937 in Londen aan longontsteking oorlede.
Martin Botha
Martin Botha is 'n medeprofessor in die rolprentkunde aan die Universiteit van Kaapstad. Hy het reeds ses boeke oor die Suid-Afrikaanse filmbedryf gepubliseer en is 'n lid van die Fédération Internationale de la Presse Cinématographique (FIPRESCI).
Baker-eiland
Baker-eiland (Engels: Baker Island) is 'n klein afgeleë eiland van die Verenigde State van Amerika en 'n onbewoonde eiland in die noordelike Stille Oseaan, wat tot Polinesië behoort. Die eiland het 'n oppervlakte van 1,64 km². Baker-eiland lê noordoos van Australië, ten suidweste van Hawaii en ten noorde van Nieu-Seeland. Die naaste eiland is die onbewoonde Howland-eiland in die noorde.
Woordfees
Die Woordfees word jaarliks deur die Universiteit Stellenbosch aangebied. Die eerste van hierdie feeste het op 17 Maart 2000 in en om die HB Thom-gebou in Stellenbosch plaasgevind. Prof Dorethea van Zyl het 15 jaar lank aan die stuur van sake gestaan en in 2015 het die dramaturg Saartjie Botha as feesdirekteur by haar oorgeneem.
Witseebaber
Die witseebaber (Galeichthys feliceps) is 'n vis wat endemies aan Suid-Afrika is en kom voor van Swakopmund tot by Oos-Londen. In Engels staan die vis bekend as die White sea-catfish.
Voorkoms
Die vis het nie skubbe nie en die stertvin is diep gevurk. Die vis se kleur wissel van grys of groenbruin tot bruin aan die bokant en is ligter aan die onderkant met die pens amper wit. Hulle word 55 cm lank.
Habitat
Die vis verkies beskermde water en strandmere om in te leef. Hulle skiet kuit gedurende September tot Desember. Die mannetjie dra die eiers en pasgeborenes in sy mond rond vir 3 - 4 maande. Gedurende die tyd eet die vis nie en verloor tot 24% van sy liggaamsmassa. Hulle eet skaaldiere, slakke en vissies.
Die dorsale en pektorale vinne se strale is giftig en kan pynlike wonde veroorsaak. Aanbevole behandeling teen die gif is om die geaffekteerde area in warm water (50 °C) te plaas vir ongeveer 30 minute. Die vis kan geëet word.
Jerry Collins
Jerry Collins (*4 November 1980, Apia, Samoa – †5 Junie 2015, Béziers, Frankryk) was ’n professionele Nieu-Seelandse rugbyspeler.
Vroeë loopbaan
Collins is gekies vir die Nieu-Seelandse Hoërskolespan terwyl hy vir St. Patrick’s-kollege, in Wellington se eerste span gespeel het in 1997 en 1998. Tydens die 1999 Wêreld Juniorkampioenskap (o/19) is Collins aangewys as speler van die toernooi as deel van ’n seëvierende Nieu-Seelandse span. Hy was ook die eerste speler van daardie groep om vir die All Blacks gekies te word.
Professionele loopbaan
Collins het sy debuut vir Wellington in die NPC in 1999 gemaak en in 2001 vir die Hurricanes. Hy het tussen 2001 en 2008 in geheel in 78 wedstryde vir die Hurricanes gespeel, waaronder die eindstryd van die 2006 Super 14-seisoen teen die Crusaders op Jade-stadion.
Nadat hy in 2001 sy buiging vir die All Blacks gemaak het, het Collins in 48 toetse gespeel en vyf drieë gedruk. In Junie 2006 was hy kaptein van die All Blacks in ’n eenmalige toets teen Argentinië waarin die All Blacks met 25– 19 gewen het in Buenos Aires. Collins het tydens hierdie geleentheid die 61ste kaptein van Nieu-Seeland se nasionale rugbyspan geword. Hy is ook as kaptein benoem vir Nieu-Seeland se wedstryde teen Portugal en Roemenië gedurende die Rugbywêreldbeker 2007.
Collins het in Mei 2008 uit internasionale rugby getree. Kort daarna het hy in ’n rugbyligawedstryd in die Wellingtonkompetisie gespeel maar hy was onder ’n ander naam geregistreer, waarvoor die span ’n boete opgelê is.
Ná Nieu-Seeland se uittog uit die Rugbywêreldbeker 2007 het Collins in Oktober in Devon vakansie gehou waar hy deur Kevin Squire, Barnstaple se hoofafrigter gewaar wat hom genooi het oor ’n naweek na ’n wedstryd te kom kyk. Tot die verbasing van die klub het Collins opgedaag, waarop hulle hom gevra het of hy sou omgee om ’n afrigtingsessie met die juniorspan te hou. Squire het na afloop hiervan gevra of daar enigiets is wat hy vir Collins kan doen, waarop Collins geantwoord het dat hy net eenvoudig rugby wil speel. Die volgende Saterdag het Collins vir die klub se tweede span uitgedraf teen Newton Abbott. ’n Paar weke later, in ’n wedstryd vir die Barbarians, het Collins met Barnstaple se kouse uitgedraf.
Nadat hy die Hurricanes verlaat het, het Collins in die 2008/’09-seisoen vir Toulon gespeel en hom by Sonny Bill Williams aangesluit in die klub se aggressiewe werwingsveldtog. In Mei 2009 het hy ’n tweejaarkontrak met Ospreys in Swansea onderteken. Hy is vir die 2009/’10-seisoen as die Spelers se Speler aangewys.
Daarna het hy vir Yamaha Júbilo in die Topliga in Japan gespeel, waarby hy aan die begin van die 2011-seisoen aangesluit het. Hy het in 2013 vir die oud-All Black-span teen Fidji gespeel en 2014 sy stewels vir die jaar weggebêre.
In Januarie 2015 het Collins ’n kontrak met die Franse klub Racing Club Narbonne geteken waar hy hoofsaaklik gespeel het wanneer Rocky Elsom beseer was.
Persoonlike lewe
Collins was ’n neef van Tana Umaga, oud-All Black-kaptein en spanmaat by die Hurricanes.
In Maart 2013 is hy in ’n afdelingswinkel in Hamamatsu gearresteer nadat hy met ’n 17 cm lang mes gewaar is. Vriende van hom het beweer dat hy die mes om selfverdedigingsredes by hom gedra het nadat hy met sy lewe gedreig is. Sy toetse vir verbode middele was negatief. ’n Paar dae na die arrestasie het Collins gesê dat hy “verlig” was om gearresteer te word omdat hy vir sy lewe gevrees het.
Afsterwe
Collins is op die oggend van 5 Junie 2015 oorlede nadat ’n bus met sy motor gebots het op die A9 autoroute naby Béziers in die suide van Frankryk. Sy vrou, Alana, is ook in die ongeluk oorlede terwyl sy twee maande oue babadogter Ayla in ’n kritieke toestand na ’n hospitaal in Montpelliers geneem is. Sy woon tans by haar ouma in Kanada.
OSC Vellmar
OSC Vellmar is 'n sportklub uit Vellmar in die deelstaat Hessen in Duitsland, veral bekend vir sy sokkerafdeling.
Apostel
'n Apostel (vanuit Antieke Grieks: ἀπόστολος Apostolos "ambassadeur, boodskapper") is as begrip in die Christelike tradisie die persoon wat 'n direkte opdrag het van Jesus Christus as "boodskapper". Die apostels word oor berig in die Bybel, veral in die Evangelies en Handelinge.
OSC Vellmar
Die klub is in 1892 gestig as ÄTV Obervellmar. In 1933 is die klub deur die Nazi’s gedwing om met ATSV Obervellmar saam te smelt om TuS Obervellmar te vorm, aangesien beide klubs as werkersverenigings as ideologies onwelkom beskou is.
Apostel
Die apostels was die twaalf volgelinge wat Jesus tydens sy verblyf op aarde deur Palestina gevolg het.
OSC Vellmar
Die klub is in 1976 herdoop na die huidige naam.
Apostel
Hulle getuienis word deur die Christendom as die fondament van die Kerk beskou.
OSC Vellmar
Benewens sokker het die klub ook afdelings vir gewigoptel, inline-hokkie, budo, handbal, taekwondo, dans, tafeltennis, gimnastiek en wintersport.
Apostel
Die woord apostel is afgelei van die Griekse woord "om weg te stuur". In die klassieke Grieks was 'n "apostolos" ook 'n groep mense wat op 'n ekspedisie uitgestuur is om 'n kolonie of voorpos vir die moederland te stig. In die Afrikaanse Bybel tref ons die woord apostel in meer as een betekenis in die Nuwe Testament aan. Lukas sonder die naam apostel uit vir die besondere groep wat Jesus se eerste leerlinge geword het (vergelyk Luk. 6:12-19). Hierdie twaalf volgelinge of dissipels wat deur Jesus self gekies is, was Simon (wat Hy Petrus genoem het), Andreas, Jakobus, Johannes, Filippus, Bartholomeüs, Mattheus, Thomas, Jakobus (die seun van Alfeus), Simon die Yweraar, Judas (die seun van Jakobus) en Judas Iskariot (wat Jesus verraai het). Na die dood van Judas Iskariot is sy plek gevul deur Matthias, sodat die twaalftal weer voltallig was. Die getal twaalf hang waarskynlik ten nouste saam met die twaalf stamme van Israel. Die twaalf apostels kan so beskou word as die verteenwoordigers van Israel, wat weer deur die eeue heen as die uitverkore volk van God beskou is.
Jesus self het ook die benaming 'apostel' aan 'n groot aantal mense gegee (vergelyk Hebr. 3:1). Daar is lank aangeneem dat die woord apostel sy betekenis ontleen het aan die uitdrukking "Hy wat gestuur is, is soos sy sender '', 'n segswyse wat graag deur die rabbi's gebruik is. Volgens latere skriftuurlike ondersoeke was die vertolking aanvegbaar. Vandag word daar gemeen dat die woord apostel gebruik word vir iemand aan wie 'n sending opgedra is. Dit verklaar dan ook moontlik waarom Paulus met die woord apostel 'n veel groter groep mense bedoel het, terwyl Lukas die term slegs tot die eerste twaalf dissipels van Jesus beperk het. Vir Lukas was hulle die spesiaal uitgestuurdes. Hy het hulle verhaal in die boek Handelinge van die Apostels aangeteken.
Hulle gesag berus op die feit dat hulle die ooggetuies van Jesus se lewe en werke op aarde was en dat hulle deur Horn as leiers van Sy Kerk aangestel is.
Wat dit betref, het apostelskap 'n onherhaalbare element. Maar die werk wat die apostels moes verrig, is wel oordraagbaar. Ander volgelinge kon ook doop of die Nagmaal bedien. In die sin kan die apostelskap tegelykertyd as die begin en die grondslag van die latere kerklike ampte gesien word.
Reeds vroeg al word daar in die Kerk gepraat van "apostoliese geloofsbelydenis", "apostoliese amp" en "apostoliese kerk". Met die term apostolies is daar bedoel dat die Kerk se belydenis en ampte van die apostels afkomstig is en daarom ook deel het in die gesag van die apostels.
Jesus se binnekring (of sy dissipels) gedurende sy tyd op aarde het as die "Twaalf Apostels" bekend gestaan. Hulle was:
Antarktiese stormvoël
Die Antarktiese stormvoël (Thalassoica antarctica) is 'n stormvoël met 'n opvallend gemerkte veredos. Dit is inheems aan die kuswaters van Antarktika, waar dit veral in die Ross- en Weddellseë, die twee grootste baaie aan hierdie vasteland voorkom. By geleentheid sal hulle tydens die laat winter noordwaarts uitwyk, en is 'n baie seldsame besoeker aan Suid-Afrikaanse kuswaters. Hulle leef op Antarktiese kril, vis en klein inkvisse. Hulle voed terwyl hulle swem, maar duik ook af in die water, of vanuit die lug in die water. Die voël is 40 – 45 cm groot en weeg 550 – 780 g met 'n vlerkspan van 98 – 105 sentimeter. Die voël se rugkant is bruin met 'n wit subterminale band oor die vlerke en 'n smal bruin stertpunt. In Engels staan hierdie stormvoël as die Antarctic petrel bekend.
Verspreiding en habitat
Soos die name van hierdie spesie aandui bewoon hulle die Suidelike Oseaan en broei op die Antarktiese eilande. Benewens benut hulle ysberge as rusplek, en is by geleentheid al 250 km binnelands aangeteken. Hulle maak nes op sneeuvrye kranslyste en rotshange aan die kuslyn of aflandige eilande. Broeikolonies kan tydens die Oktober–November broeityd oor die 200 000 broeipare bevat. Laat winter migreer hulle by geleentheid tot aan die Australiese, Nieu-Seelandse of Suid-Afrikaanse kuslyne, maar oorwegend wanneer hulle deur stormweer oorval word.
Broeigewoontes
Die Antarktiese stormvoël se broeityd strek van Oktober tot November. 'n Broeipaar lê 'n enkele eier wat vir 45 tot 48 dae geïnkubeer word, gevolg deur 'n neskuikenperiode van 42 tot 47 dae. Albei ouers broei op die eier, en in 4% van gevalle sal twee wyfies op die nes broei. Die eier het 'n 70 tot 90% kans om uit te broei. Die twee hoofoorsake van die verlies van 'n eier is predasie deur Suidpoolroofmeeue en die blote uitrol van 'n eier uit 'n nes, sodat dit vries.
Die kuikens is van hul ouers afhanklik vir warmte sowel as voedsel, en die fisiese welstand van die ouer bepaal die mate waartoe dit die kuiken kan voer. Voedselvoorsiening deur die ouers word ook aangepas na gelang van hul eie kondisie en die kuiken se behoeftes. In 'n kuikenuitruil-eksperiment is aangetoon dat ouerpare in beter kondisie 'n beter vooruitsig op 'n oorlewende kuiken het, en is benewens in staat om meer voedsel aan 'n kleiner kuiken te voorsien. Kuikens word teen 11 dae ouderdom onafhanklik van verwarming deur die ouers.
Status
Hierdie stormvoël het 'n beraamde verspreidingsgebied van 77 500 000 km2 en 'n bevolking bestaande uit tussen 10 en 20 miljoen volwassenes. Weens die spesie se besonder groot leefgebied en aansienlike getalle is dit deur die IUBN gekategoriseer as 'n veilige spesie.
Mawangdui
duimnael|140px|links|’n Manuskrip op sy, [[2de eeu v.C..]]
Willem van Ockham
Willem van Ockham (ook soms geskryf as Occam) (1288–1347) was 'n middeleeuse Engelse filosoof wat as 'n voorloper van die moderne filosofie beskou word.
Mawangdui
Mawangdui (tradisionele Chinees: 馬王堆, vereenvoudigde Chinees: 马王堆, Mǎwángduī) is ’n argeologiese terrein in Changsha, China. Dit bestaan uit twee heuwels en bevat die graftombes van drie mense uit die westelike Han-dinastie (206 v.C. - 9 n.C.): markies Li Cang, sy vrou en ’n man wat vermoedelik hul seun was. Uitgrawings is van 1972 tot 1974 op die terrein gedoen. Die meeste van Mawangdui se artefakte word in die Hunan- Provinsiale Museum uitgestal.
Willem van Ockham
Lewensloop
Hy word opgelei deur die Franciskanerorde, wat aan hom die geleentheid bied om te studeer. Later studeer hy teologie aan die universiteit van Oxford, en vervolgens skryf hy 'n kritiek van die teologiese standaardwerk en outoriteit t.o.v. teologiese opleiding, die Liber Sententiarum van Petrus Lombardus. Ockham staan krities teen die outoriteit (auctoritas) van voorgangers en Kerkvaders en daarom is sy werk nie deur almal verwelkom nie. Hy betoog onder meer dat daar 'n onoorbrugbare kloof bestaan tussen kennis en geloof en dat die Kerk hom nie met wêreldsesake mag bemoei nie. Daarop volg 'n klag dat sy onderrig in stryd sou wees met die katolieke geloof en dat hy daaroor moes verantwoording doen by pous Johannes XXII (te Avignon in 1324). Hy het groot invloed op die Katalaanse fransiskaanse teoloog en filosoof Francesc Eiximenis gehad, wie vir 'n paar jaar onder sy leiding studeer het.
Mawangdui
Die terrein is eers "Koning Ma se Heuwel" genoem, omdat dit aanvanklik verkeerdelik beskou is as die tombe van Ma Yin (853-930), ’n heerser uit die Chu-koninkryk in die tyd van die Vyf Dinastieë en Tien Koninkryke.
Willem van Ockham
Vlug en sterfte
In 1328 beveel die pous sy arrestasie, maar hy ontkom dit deur na München te vlug. Daar bly hy onder beskerming van Koning Lodewyk van Beiere, wie in 1347 sterf. Ook die Italiaanse filosoof Marsilius van Padua het by Lodewyk beskerming gevind. Ockham sterf rondom 9 April 1347 tydens die Swart Dood.
Pous Johannes Paulus II
Pous Johannes Paulus II (Latyns: Ioannes Paulus PP. II, Italiaans: Giovanni Paolo II; gebore as Karol Józef Wojtyła in Wadowice, Pole, op 18 Mei 1920 – Vatikaanstad, 2 April 2005) was die 264ste pous van die Rooms-Katolieke Kerk van 16 Oktober 1978 tot sy dood op 2 April 2005. Hy was die eerste nie-Italiaanse pous van die Rooms-Katolieke Kerk in 455 jaar (naamlik sedert die pontifikaat van die Nederlandse pous Adrianus VI in 1523), en die eerste Slawiese pous in die geskiedenis. Sy pontifikaat was die op twee na die langste in die geskiedenis (na dié van Simon Petrus en pous Pius IX). Die naam ‘Johannes’ beteken 'God is genadig' en ‘Paulus’ beteken 'die kleintjie'. Tot die verkiesing was Karol Józef Wojtyła aartsbiskop en kardinaal-priester van Krakow.
Willem van Ockham
Nalatenskap
Ockham is veral bekend weens die feit dat hy die belangrikheid van die sintuiglike waarneming beklemtoon het. Hy kan beskou word as 'n nominalis en beweer dat idees geen substansie het buite die gees nie, oftewel dat idees geen objektiewe bestaan het buite die mens nie. Sy leer was dus in stryd met die 'realisme'. Hierin word betoog dat idees van dinge wél onafhanklik van die materie bestaan. Hy gaan daarmee verder as sy ordegenoot Johannes Duns Scotus.
Pous Johannes Paulus II
Verering
Op 1 Mei 2011 is Johannes Paulus II deur sy opvolger Pous Benedictus XVI salig en op 27 April 2014 deur Pous Franciskus heilig verklaar. Sy feesdag is op 22 Oktober.
NG gemeente Morgenzon
duimnael|regs|270px|Die NG kerk Morgenzon, ontwerp deur [[Gerard Moerdyk en ingewy in November 1930.]]
Willem van Ockham
Ockham se skeermes
Aan Ockham word die uitspraakː In argumentationibus entia non sunt multiplicanda sine necessitate. (Tydens argumentering moet nie sonder noodsaak verveelvoudig word nie.) toegeskryf (in Reportatio), wat bekend is as Ockham se skeermes. Hierdie uitspraak is ontleen van Aristoteles.
NG gemeente Morgenzon
duimnael|regs|170px|Ds. J.J. Griesel.
Willem van Ockham
Werke
Ockham het verskeie werke geskryf.
NG gemeente Morgenzon
Die gemeente Morgenzon is in September 1912 gestig. Alles moes vanuit die grond begin word. In Maart 1914 is die eerste leraar in die persoon van prop. D.P. Ackerman bevestig. Deur hartlike samewerking het die gemeente toe reeds 'n pastorie en doelmatige kerkgebou besit. In 1927 het die gemeente 'n sierlike kerksaal tot diens van die Here daargestel. Veral die susters van die gemeente het huIle hiervoor beywer.
Onder die aansporing en ywer van leraar en leraarsvrou, het die gemeente 'n kerkboufonds opgebou. Einde 1927 vertrek die pastoriepaar na Bethlehem. Die vakature word in Maart gevul deur prop. J.J. Griesel, wat meer as 40 jaar hier gearbei het. November 1930 wy die gemeente die sierlike kerkgebou teen 'n koste van £15 000 aan die diens van die Here. Die argitek was Gerard Moerdyk. Ongelukkig moes die gemeente in 1949 feitlik die hele gebou teen 'n koste van £11 000 deur reparasies laat verander. Onder die bekwame leiding van boukontrakteur F.P. van Heerden is die werk stewig en sierlik gedoen. Omstreeks 1951 kon die gemeente besit neem van 'n pragtige elektriese pyporrel wat sonder skuld ingewy is. Die koste daarvan (£3 600) is die bewys van die ywer en inspanning van die susters in die gemeente. Destyds is ook pragtige skole en koshuise ter waarde van £200 000 ingewy.
Die gemeente is destyds gekenmerk deur hartlike samewerking, liefde teenoor die pastoriegesin en ywer vir die Heer. Die verenigings en Sondagskool in die gemeente het geseënde werk gedoen, aldus Ons gemeentelike feesalbum (1952).
My Darling, Limpopo
My Darling is 'n nedersetting in die Blouberg Munisipaliteit van Capricorn-distrik in Suid-Afrika.
Paul Bartel
Paul Bartel (6 Augustus 1938 – 13 Mei 2000) was 'n Amerikaanse akteur, regisseur, en skrywer. Hy was bekend vir sy rolle in die rolprente Piranha (1978), Eating Raoul (1982), The Usual Suspects (1995), en Escape from L.A. (1996).
Gryspylstormvoël
Die Gryspylstormvoël (Procellaria cinerea) is 'n stormvoël wat baie seldsaam is aan die kus van Suid-Afrika. Die voël is 48 – 50 cm groot en weeg 950 - 1 200 g met 'n vlerkspan van 115 - 130 sentimeter. Die voël is silwergrys met 'n wit borskant en donkerder ondervlerke. Die snawel is gelerig. In Engels staan die voël bekend as Grey petrel.
Witwanggans
Die witwanggans (Branta leucopsis) is 'n opvallende gans met 'n pikswart nek en witgevlekte gesig. Ook die wetenskaplike naam "leucopsis" beteken "wit gesig".
Hulle word op eilande en kusgebiede in die Noord-Atlantiese Oseaan aangetref, soos Groenland, Skotland, Ierland, Islay, die Binne-Hebride, Nederland en noord van Siberië tussen die Barents- en Kara-see.
Mannetjies en wyfies het 'n identiese veredos, met 'n wit-grys onderlyf, 'n donkergrys en swart gestreepte rug en stert, 'n swart nek en agterkop en wit gesig. Hierdie ganse is oor die algemeen nie aggressief nie en kan in groepe met ander watervoëls aangehou word.
Witwangganse se dieet bestaan uit gras en saad. Hulle sal ook die lêkorrels van hoenders en eende vreet.
Broeityd is tussen November en Maart (winter in die Noordelike halfrond). Die ganse bou 'n nes op die grond, tussen plante en gras, wat met dons uitgevoer word. Die wyfie lê tussen drie en vyf gryswit eiers wat na 24 tot 26 dae uitbroei. Die kuikens is self na twee tot drie jaar broeigereed.
Toring van Babel
thumb|300px|Die toring van Babel, deur [[Pieter Bruegel die Ouere (1563).]] Die Bybelse verhaal van die toring van Babel (Hebreeus: מִגְדַּל בָּבֶל, Migdal Bavel) in Genesis 11:1-9 verduidelik hoekom die wêreld se volke verskillende tale praat.
Volgens die verhaal het ’n verenigde volk wat een taal gepraat het ná die Sondvloed ooswaarts getrek en by Sinar aangekom. Hulle het besluit om ’n stad te bou, asook ’n toring waarvan die punt tot in die hemel sou reik. God het dit gesien en verwarring in hulle taal gebring sodat hulle mekaar nie meer kon verstaan nie. Hy het hulle toe oor die aarde verstrooi.
Sommige moderne geleerdes het al die toring van Babel met bekende strukture verbind, veral Etemenanki, ’n ziggoerat in Babilon wat aan die god Mardoek opgedra was. ’n Sumeriese storie met soortgelyke elemente word in Enmerkar en die god van Aratta vertel.
Bybelse verhaal
thumb|240px|Duitse Laat Middeleeuse (c. 1370's) uitbeelding van die bou van die toring. "1 Die hele wêreld het net een taal gepraat.
3 Hulle het op 'n keer vir mekaar gesê: “Kom ons maak stene en ons brand hulle hard.” Hulle het toe stene in plaas van klip gebruik en asfalt in plaas van klei.
5 Die Here het afgekom om te kyk na die stad en die toring wat die mense vir hulle gebou het,
6 en toe sê Hy: “Hier is hulle een volk en almal het een taal. Hulle het nog maar net begin om iets te doen. Hierna sal niks wat hulle beplan vir hulle onmoontlik wees nie.
8 Die Here het hulle toe van daar af verstrooi oor die hele aarde, en hulle het opgehou met die bou van die stad.
9 Daarom het hulle die stad Babel genoem, want daar het die Here in die taal van die aarde verwarring gebring, en van daar af het Hy die mense oor die hele aarde verstrooi.."
- Genesis 11:1-9 (1983-vertaling)
Etimologie
Die frase "toring van Babel" kom nie in die Bybel voor nie; dit word "stad en toring" of net "stad" genoem. Die oorspronklike ontlening van die naam Babel (ook die Hebreeuse naam vir Babilon) is onseker. Die Akkadiese naam vir die stad was Bāb-ilim, wat beteken "poort van God". Dié vorm en vertolking kom egter vermoedelik uit ’n volksetimologie wat op ’n vroeëre naam, Babilla, toegepas is; laasgenoemde se betekenis is onbekend en dit het waarskynlik ’n nie-Semitiese oorsprong.
Volgens die Bybel is die stad "Babel" genoem, van die Hebreeuse werkwoord בָּלַ֥ל (bālal), wat beteken "deurmekaargooi" of "verwar".
Genre
Die verhaal van die toring van Babel is ’n etiologie (oorsaakleer). ’n Etiologie verduidelik die oorsprong van ’n gebruik, ritueel, naam of ander verskynsel. Die storie van die toring verduidelik die ontstaan van verskeie tale. God was bekommerd dat die volk ’n toring wou bou om ’n tweede vloed te voorkom en daarom het Hy baie tale geskep. Mense is dus in taalgroepe verdeel wat mekaar nie kon verstaan nie.
Temas
Die verhaal se tema van mededinging tussen God en die mens kom elders in Genesis voor, in die storie van Adam en Eva in die Tuin van Eden. Die 1ste-eeuse Joodse vertolking wat in Flavius Josephus voorkom, verduidelik die bou van ’n toring as ’n aanmatigende daad om God te tart, waarvoor die arrogante tiran Nimrod opdrag gegee het. Hierdie klassieke vertolking word egter soms betwis en klem word gelê op die eksplisiete motief van kulturele en linguistiese homogeniteit wat in verse 1, 4 en 6 genoem word. In hierdie vertolking van die verhaal word God se optrede nie beskou as ’n straf vir trots nie, maar as ’n etiologie van kulture verskille, en word Babel as die wieg van die beskawing beskou.
Outeurskap
Tradisie gee Moses die eer vir die skryf van die hele Pentateug; in die laat 19de eeu is die dokumentêre hipotese egter deur Julius Wellhausen voorgestel. Daarvolgens word vier bronne vir die Pentateug voorgestel: J (Jahwisties), E (Elohisties), P (priesterlik) en D (Deuteronomisties). Aanhangers hiervan meen die verhaal van Babel kan toegeskryf word aan die Jahwistiese bron. Die etiologiese aard van die verhaal word as tipies van J beskou. Daarbenewens word die opsetlike woordspeling in verband met die stad Babel en die geraas van die mense wat "babbel", beskou as tipies van J.
Historiese konteks
links|220px|thumb|Hangende Tuin van Babilon, ’n illustrasie uit die 19de eeu, wys die Toring van Babel op die agtergrond. Bybelse geleerdes beskou die boek Genesis as mitologies en nie as ’n historiese weergawe van gebeure nie. Die storie van Babel kan nietemin in terme van sy konteks vertolk word. In Genesis 10:10 word Babel as deel van Nimrod se koninkryk verklaar. Die Bybel noem nie spesifiek dat Nimrod opdrag vir die bou van die toring gegee het nie, maar baie ander bronne verbind dit wel met Nimrod.
Genesis 11:9 skryf die Hebreeuse weergawe van die naam "Babel" toe aan die werkwoord balal, wat beteken om te verwar. Ook Flavius Josephus het verduidelik die naam kom van die Hebreeuse woord Babel (βαβὲλ), wat "verwarring" beteken.
Vernietiging
Die weergawe in Genesis maak geen melding daarvan dat die toring vernietig is nie. Die volk wat verskillende tale begin praat het, is bloot "verstrooi oor die hele aarde", sodat hulle kon ophou om die stad te bou. In ander bronne, soos die Boek van Jubileë (hoofstuk 10:18-27), Cornelius Alexander (frag. 10), Abudenos (frag. 5 en 6), Josephus (Antiquities 1.4.3) en die Sibillynse Orakels (iii. 117-129) waai God die toring met ’n sterk wind om.
In die midrasj word gesê die bopunt van die toring het afgebrand, die onderkant is ingesluk en die middelste deel is laat staan om mettertyd te verweer.
Etemenanki, die ziggoerat in Babilon
thumb|220px|’n Voorstelling van Etemenanki, wat 91 m hoog was. Etemenanki was die naam van ’n ziggoerat in die stad Babilon wat aan die god Mardoek gewy was. Dit is in die 6de eeu v.C. deur die Neo-Babiloniese konings Nabopolassar en Nebukadnesar II laat herbou. Volgens moderne geleerdes soos Stephen L. Harris is die verhaal van die toring van Babel waarskynlik beïnvloed deur Etemenanki tydens die Babiloniese gevangenskap van die Jode.
Nebukadnesar het geskryf die oorspronklike toring is in antieke tye gebou: "’n Vorige koning het die Tempel van die Sewe Ligte van die Aarde gebou, maar hy het nie die punt voltooi nie. Mense het dit lank gelede ontruim, sonder ’n verslag van hulle woorde. Sedertdien het aardbewings en weerlig sy songedroogde klei opgebreek; die stene aan die buitekant het gebars en die grond aan die binnekant is in hope versprei." Die sewe ligte was die planete, maan en son wat destyds geglo is om die aarde wentel.
Die Griekse historikus Herodotos (440 v.C.) het later van hierdie ziggoerat geskryf, wat hy die "Tempel van Zeus Belus" genoem het. Daarin skyf hy van sy enorme afmetings.
Die reeds vervalle Groot Ziggoerat van Babilon is eindelik deur Alexander die Grote vernietig in ’n poging om dit te herbou. Sy dood het egter ’n einde aan die projek gebring.
Toring se hoogte
In Genesis word nie genoem hoe hoog die toring was nie. Die frase wat gebruik word om die toring te beskryf, "punt tot in die hemel" (Genesis 11:4), was ’n idioom vir ’n indrukwekkende hoogte en beeld nie arrogansie uit nie.
Volgens die Boek van Jubileë was die toring 5 433 el en 2 palms hoog – of 2 484 m, sowat drie keer so hoog soos Burj Khalifa. Die Derde Openbaring van Barug noem die "toring van twis" was 463 el hoog – of 211,8 m, hoër as enige mensgemaakte struktuur tot met die oprigting van die Eiffeltoring in 1889. Die Eiffeltoring is 324 m hoog.
Gregorius van Tours haal omstreeks 594 ’n vroeëre skrywer, Orosius (omstreeks 417), aan wat gesê het die toring was "vierkantig, op ’n baie gelyk vlakte. Sy muur, wat van gebakte stene gemaak was en met pik gemessel is, was 50 el breed, 200 el hoog en 470 stadions in omtrek." ’n Stadium het destyds ’n omtrek van sowat 176 m gehad. Aan elke kant was 25 poorte, dus altesaam 100. Die groot deure was van brons. "Dieselfde historikus vertel baie stories oor die stad en sê: 'Hoewel sy gebou so glorieryk was, is dit steeds verower en verwoes.'"
’n Tipiese Middeleeuse weergawe word deur Giovanni Villani (1300) gegee: Dit was reeds 130 km in omtrek, 4 000 treë (5,92 km) hoog en 1 000 treë dik. Die 14de-eeuse reisiger John Mandeville gee ook ’n beskrywing van die toring en sê dit was volgens plaaslike bewoners 64 furlong (13 km) hoog.
In sy boek Structures: Or Why Things Don't Fall Down (Pelican 1978–1984), skryf prof. J.E. Gordon oor die hoogte van die toring. Volgens hom weeg stene en klippe 2 000 kg per m3. Elementêre rekenkunde wys ’n toring met parallelle mure kon 2,1 km hoog gewees het voordat die onderste stene deur die gewig inmekaargedruk word. As die mure nouer geloop het na bo, kon hulle so hoog gewees het dat die mense van Sinar se suurstof sou opraak en hulle moeilik sou asemhaal voordat die stene onder hulle eie gewig sou instort.
Spraakverwarring
thumb|220px|Die Spraakverwarring, deur Gustave Doré, ’n [[houtsneewerk wat die toring van Babel uitbeeld.]] Die spraakverwarring (confusio linguarum) is die ontstaansmite vir die fragmentasie van die menslike tale wat in die Bybel beskryf word en wat gevolg het op die bou van die toring van Babel.
Latere vertolking
Dante Alighieri raak die onderwerp aan in sy De vulgari eloquentia (1302-1305). Hy sê daarin die taal van Adam is van goddelike oorsprong en dus onveranderlik. Hy sê verder die eerste een wat volgens Genesis praat, is Eva toe sy met die slang praat, en nie Adam nie.
In sy Goddelike Komedie (omstreeks 1308-1320) verander Dante egter sy mening en beskou hy Adam se taal as ’n produk van Adam. Dit het die gevolg gehad dat dit nie meer as onveranderlik beskou kan word nie, en daarom kan Hebreeus nie die taal van die Paradys wees nie. Dante kom tot die gevolgtrekking (Paradiso XXVI) dat Hebreeus van Adam se taal afstam, en dat die belangrikste Hebreeuse naam vir God in skolastiese tradisie, El, moet kom van ’n ander naam wat Adam God genoem het, wat Dante meen I was.
Voor die aanvaarding van die Indo-Europese taalfamilie is hierdie tale deur sommige geleerdes beskou as "Jafetities" (afkomstig van Jafet, seun van Noag). In die Europa van die Renaissance het die sogenaamde Jafetitiese tale voorrang geniet bo Hebreeus, want hulle het na bewering nooit vervorm nie omdat die mense wat dié tale gepraat het, nie aan die bou van die toring van Babel deelgeneem het nie. Onder die kandidate vir tale wat van Adam se taal sou afgestam het, was: Gaelies, Toskaans, (Giovanni Battista Gelli, Piero Francesco Giambullari), Nederlands (Goropius Becanus, Abraham Mylius), Sweeds (Olaus Rudbeck) en Duits (Georg Philipp Harsdörffer, Justus Georg Schottel).
Die Sweedse arts Andreas Kempe het in 1688 ’n satire geskryf waarin hy spot met die sprekers van verskillende Europese tale wat beweer het hulle moedertaal is die taal van Adam. Daarin praat Adam Deens, God Sweeds en die slang Frans.
Freundeskreis Südafrika
Die Freundeskreis Südafrika (FSA; Engels: Friends of South Africa) is 'n Suid-Afrikaans-Duitse skooluitruilskema. Die FSA is in 1996 gestig. Die FSA het twee kantore in Suid-Afrika: 'n kantoor in Naboomspruit, onder bestuur van Alta Botes, organiseer die uitruil vir Suid-Afrikaanse skoliere na Duitsland. 'n Kantoor in Boksburg, onder leiding van Suzanne Baker, is verantwoordelik vir die besoekende Duitse jeug en die Suid-Afrikaanse gasfamilies. In Duitsland is ook twee FSA-kantore: die een is in Bielefeld en word deur Petra Jocobi bestuur. Alhoewel die twee organisasies saamwerk, is die FSA in Suid-Afrika 'n onafhanklike regsentiteit van die FSA in Duitsland. Vele Suid-Afrikaanse en Duitse leerders het sedert 1996 aan hierdie uitruilprogram deelgeneem.
Toring van Babel
Linguistiek
Historiese linguiste worstel al lank met die idee van ’n enkele, oorspronklike taal. In die Middeleeue, en tot in die 17de eeu, is pogings aangewend om ’n bestaande afstammeling van die taal van Adam te vind.